Source: https://tax-fin-lex.si/Zbirke/SodnaPraksaList?nodeId=33bf9a68-b40c-4ed3-9f07-1db227350c71
Timestamp: 2019-08-20 18:39:58+00:00
Document Index: 7455680

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

VDS sodba Pdp 198/2000
VDS01349
ZDR člen 18, 18/1. ZPP člen 353, 353.
Po določbi 1. odst. 18. člena ZDR se šteje, da je delavec sklenil delovno razmerje za nedoločen čas, če ostane na delu tudi po času, ko bi mu moralo delovno razmerje prenehati. Že dejstvo, da je tožnik ostal na delu po času, ko bi mu moralo delovno razmerje prenehati, samo po sebi zadostuje za transformacijo delovnega razmerja za določen čas v delovno razmerje za nedoločen čas, do katere bi prišlo v vsakem primeru, čeprav bi bilo delovno razmerje zakonito sklenjeno za določen čas (kar pa ni bilo). Naknadno sklenjena pogodba o zaposlitvi za določen čas ne more sanirati nezakonitega stanja.
VDSS sodba Pdp 944/99
VDS01301
ZTPDR člen 58, 58/3. ZDR člen 89. ZDSS člen 22, 22/2, 23, 23/1. Kolektivna pogodba delavcev gostinstva in turizma Slovenije člen 32, 32/b-3, 32/č-3.
prenehanje delovnega razmerja - kršitev delovnih obveznosti - disciplinska kršitev - dejansko stanje - kvalifikatorne okoliščine
Sodišče, čeprav ni vezano na sam tožbeni zahtevek (1. odst. 23. člena ZDSS, Ur.l. RS št. 19/94), ne sme samo ugotavljati kvalifikatornih okoliščin. Te okoliščine pa so dejanska podlaga ugotavljanja pogojev za izrek disciplinskega ukrepa prenehanja delovnega razmerja, ki jih morajo ugotoviti disciplinski organi delodajalca, v dokaznem postopku pa jih sodišče prve stopnje le preizkusi (sklep VS RS opr.št. VIII Ips 23/99 z dne 11.5.1999, enako stališče je v sodbah VS RS opr. št. VIII Ips 150/98 z dne 27.10.1998 in VIII Ips 75/99 z dne 15.6.1999).
VDS sodba Pdp 361/2000
VDS01626
ZIKS člen 112, 112. Uredba o določitvi delovnih mest, na katerih se šteje zavarovalna doba s povečanjem člen 4, 7, 4, 7.
Vlada RS je sprejela Uredbo o določitvi delovnih mest, na katerih se šteje zavarovalna doba s povečanjem. 4. čl. te uredbe se nanaša na ministrstvo ... in določa opisno delovna mesta, na katerih se šteje zavarovalna doba s povečanjem. V 7. čl. ta uredba določa, da se delovna mesta, na katerih se v skladu s to uredbo šteje zavarovalna doba s povečanjem, določijo v aktih o notranji organizaciji in sistemizaciji delovnih mest. Tak akt je ministrstvo ... sprejelo in v sistemizaciji delovnih mest kot prilogi določilo delovna mesta, na katerih se šteje zavarovalna doba s povečanjem. Ker sistemizacija delovnih mest kot priloga Pravilnika o notranji organizaciji in sistemizaciji delovnih mest za tožnikovo delovno mesto ne določa, da bi se delovna doba štela s povečanjem, je tožena stranka odločila pravilno, ko mu te dobe s sklepom, izdanim na podlagi novega pravilnika, ni priznala.
VSL sklep II Cpg 806/2000
VSL03673
ZGD člen 394, 394/1, 394, 394/1. ZIZ člen 24, 24/1, 24/2, 24/3, 24, 24/1, 24/2, 24/3. ZPP člen 187, 205, 205/1, 205/1-3, 208, 208/1, 187, 205, 205/1, 205/1-3, 208, 208/1.
nadaljevanje izvršbe - pravno nasledstvo - prenehanje družbe po skrajšanem postopku - sprememba tožbe - prekinitev postopka - prehod terjatve ali obveznosti
ZIZ spremembe dolžnika med postopkom ne ureja, zato je treba uporabiti določbe ZPP o pravnem nasledstvu iz 205. in 208. čl. ZPP v zvezi s 15. čl. ZIZ. Glede na določila 394. čl. ZGD o prenehanju družb po skrajšanem postopku in glede na podatke sodnega registra je družba S... d.d., Ljubljana singularni pravni naslednik izbrisane družbe S... d.o.o., Ljubljana, zato je glede na 1. odst. 208. čl. ZPP v zvezi s 15. čl. ZIZ postopek mogoče nadaljevati zoper pravnega naslednika.
VDS sklep Pdp 784/2000
VDS01359
ZDR člen 106, 106/1. ZTPDR člen 17, 17/2, 17, 17/2. ZPP člen 355, 362, 362/2, 355, 362, 362/2.
razporeditev - ukinitev delovnega mesta
Zgolj na podlagi ugotovitve, da je bilo ukinjeno delovno mesto, na katerega je bila delavka le formalno razporejena, dejansko pa je opravljala dela in naloge nekega drugega delovnega mesta, ni mogoče zaključiti, da so razporeditev tožnice na novo delovno mesto narekovale nujne potrebe delovnega procesa in organizacije dela. Takšen zaključek bi bilo mogoče sprejeti šele, če bi se ugotovilo, da so zaradi ukinitve oziroma bistvenega zmanjšanja obsega dela prenehale tudi potrebe po delu tožnice na delovnem mestu, kjer je dejansko delala.
VSL sklep III Cp 1642/2001
VSL47631
ZIZ člen 55, 55/1, 55/1-8, 55, 55/1, 55/1-8.
sklep o izvršbi na podlagi izvršilnega naslova - ugovor - prenehanje terjatve - izvensodna poravnava
Zatrjevanje dejstva, da je dolžnik po nastanku izvršilnega naslova za upnika opravil neko storitev, ni navajanje takega dejstva, ki bi povzročilo prenehanje upnikove denarne terjatve.
VSL sklep II Cpg 1147/2001
VSL03668
ZRTVS člen 15, 15i, 15, 15i. ZDavP člen 223b, 223c, 223e, 223b, 223c, 223e. ZIZ člen 1, 1/2, 5, 1, 1/2, 5.
sodna pristojnost - izterjava prispevkov - prispevki - davek
Pristojnost javnega zavoda za izterjavo RTV prispevka je določena samo za prispevek, odmerjen po novem postopku, ne pa tudi za naročnino v smislu določb ZRTVS pred novelo iz leta 1999. Čeprav je bila obveznost plačevanja naročnine določena z zakonom (15. čl. ZRTVS iz leta 1994), pa izterjave neplačane naročnine ni bilo mogoče doseči drugače kot v sodnem postopku. Zato je za izterjavo RTV naročnine na podlagi računa iz obdobja pred uveljavitvijo sprememb ZRTVS in ZDavP tudi po uveljavitvi sprememb ZRTVS in ZDavP iz leta 1999 še naprej pristojno sodišče.
VSL sklep I Cp 615/2001
VSL47270
ZTLR člen 75, 80, 75, 80.
motenje soposesti
Ker ima tožnica kljub postavljeni sedežni garnituri dostop do žične ograje, ji zaradi postavljene garniture ni bil v znatni meri otežkočen dotedanji način izvrševanja soposesti. Gre za minimalni poseg v soposest, poseg, ki zajema le majhen del vrta kot stvari, ki je v soposesti, zato ravnanje tožencev dejansko ne pomeni takšne spremembe posestnega stanja, ki bi opravičevalo tožnico do posestnega varstva.
VSL sklep II Cpg 969/2001
VSL03729
ZIZ člen 4, 140, 140/2, 4, 140, 140/2.
izvršba na sredstva na dolžnikovem računu - številka dolžnikovega žiro računa - navedba računa - poizvedbe sodišča o številki računa dolžnika
Zgolj na podlagi dejstva, da je bilo v nekem drugem izvršilnem postopku ugotovljeno, da je bil žiro račun dolžnice pri banki X d.d., zaprt skoraj tri mesece pred vložitvijo tega izvršilnega predloga, ni mogoče sklepati, da tudi v času odločanja o obravnavanem izvršilnem predlogu ne obstaja noben račun dolžnice, na katerem bi bilo mogoče opraviti izvršbo.
VSL sodba I Cpg 751/2000
VSL04292
ZPP člen 212, 212.
trditveno breme
Trditveno breme pomeni, da mora vsaka stranka navesti tista pravotvorna dejstva, ki so odločilna za nastanek ali prenehanje pravice. Dokazni predlog pa mora biti oprt na konkretne trditve (1. odst. 7. člena ZPP). Stranka, ki tako ne ravna, trpi škodne posledice take opustitve. Tožeča stranka bi tako morala, kot pravilno navaja sodišče prve stopnje, določno pojasniti vsebino poslovnega razmerja med strankama, torej kakšne posle sta stranki sklenili, kakšne obveznosti sta prevzeli ter komu, kdaj in kako je tožeča stranka svoje obveznosti izpolnila. Namesto tega je predlagala, da o vsebini poslovnega razmerja izpovesta priči M. H. na strani tožene stranke in P.I. na strani tožeče stranke.
VSL sodba I Cp 727/2000
VSL48010
ZPP člen 212, 254, 254/3, 212, 254, 254/3.
dokaz z izvedencem - dokazno breme
Stranka mora procesno samoupravno pravilno predlagati zaslišanje izvedenca, če ima utemeljen dvom v pravilnost podanega mnenja. Šele če se te pomanjkljivosti ali dvom ne dajo odpraviti z novim zaslišanjem, mora tožena stranka zahtevati mnenje drugih izvedencev. Stranka, ki se ne strinja z izvedenskim mnenjem, procesnopravno praviloma ne uspe izpodbiti izvedenega dokaza z drugimi (dokaznimi) sredstvi, upoštevaje, da mora na pripombe stranke najprej odgovoriti izvedenec, da bi lahko sodišče o njenih pripombah pravno veljavno zavzelo stališče in ukrepalo naprej.
VDS sklep Pdp 626/2001
VDS01441
ZPPSL člen 104, 104/2, 112, 112/2, 137, 163, 166, 104, 104/2, 112, 112/2, 137, 163, 166. ZPIZ-1 člen 7, 7.
stečaj - zahtevek - prijava terjatve - posledica
Zahtevek za ugotovitev obstoja delovnega razmerja in vpis delovne dobe v delovno knjižico (brez zahtevka za povračilo nadomestila plače, prispevkov in davkov), ne predstavlja terjatve, ki se v določeni višini oz. odstotkih poplača iz stečajne mase, zaradi česar za uveljavljanja takšnega zahtevka tudi ne morejo veljati določbe o rokih prijave terjatve in posledicah neprijave (137. člen ZPPSL).
VSL sklep II Cpg 986/2001
VSL03602
ZIZ člen 40, 40/1, 145, 40, 40/1, 145.
krajevna pristojnost - izvršba na sredstva na dolžnikovem računu - Agencija RS za plačilni promet, nadziranje in informiranje - navedba računa - vsebina predloga za izvršbo
V primeru izvršbe na sredstva na dolžnikovih računih mora upnik navesti tudi enoto organizacije za plačilni promet, pri kateri so dolžnikova sredstva (145. čl. ZIZ). Če upnik tega ne navede, lahko sodišče kljub temu odloči o krajevni pristojnosti, če samo razpolaga z zanesljivimi podatki, kje se nahaja dolžnikov račun, in svojo odločitev primerno obrazloži.
VSL sodba I Cp 1353/2000
VSL48011
ZTLR člen 16, 16.
družbena pogodba - solastnina - delitev premoženja
Pravdni stranki sta sklenili družbeno pogodbo civilnega prava, saj sta združili svoje delo in sredstva v skupno korist zaradi skupnega pridobivanja. Posledica tega dogovora in skupnega delovanja je nastanek solastnega premoženja, v katerem so predmeti, ki so bili v ta namen nabavljeni. To premoženje je mogoče razdeliti med oba solastnika po predpisih, ki veljajo za delitev solastnine, ni pa mogoče zahtevati vrnitev v tako družbo vloženega denarnega zneska.
VDS Sklep Pdp 1770/2000
VDS01715
ZTPDR člen 80, 83, 83/2.
Spor o zakonitosti oz. utemeljenosti odločitve o delovni uspešnosti ni le spor zaradi denarne terjatve, ampak gre primarno za nedenarni spor, od katerega je sekundarno odvisna denarna terjatev. Zaradi tega je za izpolnjenost procesne predpostavke za sodno varstvo potrebno ugotoviti, ali in za katere mesece je tožnica zoper oceno delovne uspešnosti ugovarjala oz. ni.
VSL sklep II Cpg 1141/2001, enako tudi II Cpg 1142/2001
VSL03670
ZRTVS člen 15, 15i. ZRTVS-B člen 3, 6. ZDavP člen 223b, 223c, 223e. ZDavP-D člen 16. ZIZ člen 1, 1/2, 5.
sodna pristojnost - izvršilni postopek - RTV naročnina
Pristojnost javnega zavoda za izterjavo RTV prispevka je določena samo za prispevek, odmerjen po novem postopku, ne pa tudi za naročnino v smislu določb ZRTVS pred novelo iz leta 1999. Čeprav je bila obveznost plačevanja naročnine določena z zakonom (15. čl. ZRTVS iz leta 1994), pa izterjave neplačane naročnine ni bilo mogoče doseči drugače kot v sodnem izvršilnem postopku. Zato je za izterjavo RTV naročnine na podlagi računa iz obdobja pred uveljavitvijo sprememb ZRTVS in ZDavP tudi po uveljavitvi sprememb ZRTVS in ZDavP iz leta 1999 še naprej pristojno sodišče.
VDS sklep Pdp 498/2001
VDS01665
ZPP člen 140, 140/1, 140/2, 140/3, 142, 142/3, 318, 339, 339/2, 339/2-9, 140, 140/1, 140/2, 140/3, 142, 142/3, 318, 339, 339/2, 339/2-9.
vročanje - osebna vročitev
1. odst. 140. čl. ZPPP določa, da se tožba vroči osebno stranki, v 3. odst. pa določa način vročitve, če se tisti, ki se mu mora pisanje osebno vročiti, ne najde tam, kjer naj bi se mu vročilo. V takšnem primeru vročevalec najprej poizve, kdaj in na katerem mestu bi lahko naslovnika našel, in mu pusti pri katerem od odraslih članov gospodinjstva ali drugi osebi, navedeni v 1. in 2. odst. 140. čl. istega zakona, pisno sporočilo, naj bo določen dan ob določeni uri v stanovanju, oz. na svojem delovnem mestu, da sprejme pisanje. V konkretni zadevi iz obvestil o prispelem pismu ne izhaja, da bi vročevalec postopal po 3. odst. 142. čl. ZPP in pri katerem od odraslih članov gospodinjstva ali drugi osebi, navedeni v 1. in 2. odst. 140. čl. ZPP, pustil pisno sporočilo, naj bo toženec določen dan ob določeni uri v stanovanju oz. na svojem delovnem mestu. Zato vročitev ni bila pravilno opravljena. Ker ni izkazano, da je bila tožba pravilno vročena toženi stranki v odgovor, kar je prvi pogoj za izdajo zamudne sodbe v skladu s 318. čl. ZPP, je sodišče izdalo zamudno sodbo v nasprotju z določbami ZPP, kar predstavlja absolutno bistveno kršitev določb postopka po 7. tč. 2. odst. 339. čl. ZPP.
VSL sodba I Cp 838/2000
VSL48015
ZTLR člen 37, 43, 37, 43.
varstvo lastninske pravice - rei vindicatio
Zmotno je stališče pritožbe, da tožnik sam ne more zahtevati opustitve uporabe na celotnem lokalu, če se K. P. kot skupna lastnica poslovnega prostora s tem ne strinja. Po določbi 43. člena ZTLR ima namreč solastnik oziroma skupni lastnik pravico tožbe za varstvo lastninske pravice na celi stvari.
VSL sklep I Cpg 1268/2001
VSL04381
ZST člen 27, 27/1, 27, 27/1. ZPP člen 497, 497/3, 497, 497/3.
umik pritožbe - domneva o umiku - sodna taksa
Če pritožnik pravočasno (pred potekom z opominom določenega roka) vloži zahtevo za odmero sodne takse, niso podani pogoji za uporabo procesnega pravila o presumpciji umika napovedi pritožbe zaradi neplačila sodne takse.
VSL sklep II Cpg 1073/2001
VSL04570
ZIZ člen 289, 289/3, 289, 289/3.
Zgolj na podlagi dolžnikove pritožbene trditve, da je "zoper izvršitelja predlagal kazenski pregon, zaradi kaznivih dejanj v prejšnjih izvršilnih zadevah", ni moč oceniti, ali obstajajo razlogi, ki preprečujejo, da sodišče v konkretni zadevi za izvršitelja določi Z.Z.